Sunetti ta' William Shakespeare Maglubin għall-Malti minn Oliver Friggieri ħala Isir tiegħek, dmiri xiex ħlief ngħasses Fuq is-sigħat u ż-żminijiet ta' xewqtek7 Xejn m'għandi ħin prezzjuż li nista' nonfoq, U lanqas ħidmiet oħra, ħlief ħtiġietek. Is-siegħa mingħajr tmiem lanqas se nċanfar, Waqt li għalik ngħasses l-arloġġ, ja sidti, U le nqis morra l-qrusa ta' nuqqasek, Met'inti 'l-qaddej tiegħek tajt l-addijo; Lanqas bi ħsieb għajjur nissogra nsaqsi Fejn tista' tkun, jew nobsor x'inti tagħmel, 'Mma, Isir imnikket, nibqa' w f'xejn ma naħseb, Ħlief, fejn tinsab, kemm tferraħ lil madwarek: L-imħabba tassew belha, biex fi ħsiebek (Minkejja x'tagħmel int) xejn għelt ma tara. La mmut la titnikkitx aktar għalija Meta se tisma' ddoqq qanpiena mqita Li tħabbar li jien ħrabt mid-dinja vili, Biex ma' dud vili jiena nibqa' ngħammar: Jekk taqra dan il-vers, xejn la tiftakar Fl-id li kitbitu; għax jien tant inħobbok, Li fil-ħsieb tiegħek ħelu rrid nintesa, Jekk int titnikket meta taħseb fija. O, jiena ngħid, jekk tara dawn il-versi, Kif jien aktarx inkun magħqud mat-tafal, La tlissen lanqas biss lil ismi msejken; U ħalli mħabbtek tnin ukoll ma' ħajti: Inkella d-dinja tagħraf il-krib tiegħek, U la nkun tlaqt tiddieħak bik għalija. O, li ma jkunx li d-dinja tqabbdek tfakkar Liem' mertu għammar fija, biex int tħobbni Sa wara l-mewt — ħanina, mel'insieni, Għaliex xejn siewi m'int se ssib ġo fija; Jekk ma tasalx biex tfassal gidba twajba, Li ttini aktar milli qatt jistħoqqli, U tixħet tifħir iżjed fuqi mejjet Minn kemm il-verità xħiħa trid troddli: O, biex imħabbtek f'dan ma tkunx qarrieqa, Li int tfaħħarni bla ma tgħid is-sewwa, Jindifen l-isem tiegħi fejn hemm ġismi, Biex aktar ma jkunx t'għajb għalik w għalija. Għaliex mistħija nħoss b'kulma jien jiena, U hekk inti wkoll, biex tħobb fejn m'hemm xejn siewi. ħarġa LXXXVI 2014: 715 Għaliex ħawlin minn kull kburija vrusi7 Imbiegħda mit-tiżwiq u bdil ħarkieni7 Għaliex, maż-żmien, jien ma ngħarrixx kull naħa Ħa nsib modi oħrajn u forom ġodda7 Għax nikteb ħaġa biss u dejjem waħda, U nżomm l-għajxien f'żerriegħa l'hi magħrufa, Tant li kull kelma kważi ssemmi ismi, Turi t-twelid tagħha, u minn fejn ġejja Kun af, ħaninti, nikteb dejjem fuqek, U inti u l-imħabba bqajtu ħsiebi; Lill-kliem qadim inlibbes libsa ġdida, Nonfoq mill-ġdid dak kollu li ġa ntefaq; Għax bħalma x-xemx kuljum ġdida w qadima, Hekk għadha mħabbti tgħid kulma ġa ntqal.